stanford-oval/wikipedia huggingface dataset:
Brighton & Hove

| Brighton & Hove City of Brighton & Hove |
| --- | --- |
 Brighton & Hoven rantakatua.
 Brighton & Hoven sijainti Englannissa ja East Sussexissa.
 fiBrighton & Hove 
 50°49′41″N, 0°09′11″W 
Valtio:  Yhdistynyt kuningaskunta
Osa:  Englanti
Alue:  Kaakkois-Englanti
Kreivikunta:  East Sussex
Hallinnon tyyppi:  Yhtenäishallintopiiri
Kaupunginjohtaja:  Alexandra Phillips
Maantiede
Kokonaispinta-ala:  83 km²
Metropolialue:  222 km²
Väestö
Väkiluku (2021):  277 000
Väestötiheys:  3 352 as./km²
Metropolialue:  580 000
Metropolialueen väestötiheys:  2 612 as./km²
 new.brighton-hove.gov.uk 
Brighton & Hove on noin 277 000 asukkaan kaupunki (city) ja yhtenäishallintopiiri Englannin kaakkoisrannikolla East Sussexin muodollisessa kreivikunnassa. Yhdessä naapurikaupunkiensa kanssa se muodostaa rannikolle noin 580 000 asukkaan yhtenäisen kaupunkialueen, joka ulottuu Littlehamptonista Seafordiin. Se sijaitsee Englannin kanaalin rannalla noin 80 kilometriä etelään Lontoosta, jonne sen yhdistää rautatie ja moottoritie. Kaupunki muodostuu entisistä Brightonin ja Hoven hallintopiireistä, jotka liitettiin yhteen 1. huhtikuuta 1997. Virallisesti se sai kaupunkioikeudet vuonna 2000.
Brighton & Hove käsitetään kuitenkin yhä erillisinä kaupunkeina, vaikka virallisesti ne nykyisin muodostavatkin yhtenäisen kaupunkiseudun. Tuohon kaupunkiseutuun kuuluvat myös Portslade sekä Rottingdean, jotka ennen Brighton & Hoven muodostamista olivat Brightonin ja Hoven tavoin omia paikkakuntiaan.
Brighton & Hove on suosittu matkailukaupunki niin brittiläisten kuin ulkomaalaistenkin keskuudessa, ja se on yksi suosituimmista kielikurssikohteista Englannissa. Kaupungin vetonauloja on mm. Royal Pavilion -palatsi, Brighton Pier, Gay Pride, sekä sen rannat. Brightonissa syntynyt tunnettu DJ Fatboy Slim järjestää myös satunnaisesti keikkoja kaupungin rannoilla. Myös Eurovision laulukilpailu 1974 järjestettiin Brightonissa.
Kaupunginosat

Brighton & Hoven kaupunki käsittää seuraavat alueet:
Brightonin alue
Hoven alue
Portsladen alue
Rottingdean
Aiheesta muualla

Kuvia tai muita tiedostoja aiheesta Brighton & Hove Wikimedia Commonsissa
Brighton & Hoven viralliset sivut (Arkistoitu – Internet Archive)
Kaupungin matkailusivut
Brighton Pier
Claudio Rangoni

Claudio Rangoni (k. 13. syyskuuta 1619) oli italialainen roomalaiskatolinen kirkonmies. Hänet nimitettiin Piacenzan piispaksi 2. joulukuuta 1596, ja piispaksi vihkiminen seurasi 3. joulukuuta. Pääkonsekraattorina toimi Girolamo Bernerio. Rangoni asetettiin virkaansa 23. maaliskuuta 1597, ja hän toimi siinä kuolemaansa saakka.
Cambridge (Kanada)

| Cambridge (City of Cambridge) |
| --- | --- |

 Cambridge
 Koordinaatit: 43°21′32″N, 80°18′55″W 
Valtio:   Kanada
Provinssi:  Ontario
Kaupunkiliitos:  1973
Hallinto:  
 – Hallinnon tyyppi:  Cambridgen kaupunginvaltuusto
 – Pormestari:  Doug Craig
Pinta-ala:  
 – Kokonaispinta-ala:  113,01 km²
 – Metropolialue:  1 091,16 km²
Korkeus:  329 m
Väkiluku (2016):  129 920 
 – Väestötiheys:  1 149,6  as./km²
 – Metropolialue:  523 894
 – Väestötiheys metropolialue:  480,1 as./km²
Aikavyöhyke:  UTC-5
 – Kesäaika:  UTC-4
Postinumero:  N1(P–T); N3(C–H)
Suuntanumero(t):  519 ja 226
Motto::  A fine place for business, a great place to call home
 
 cambridge.ca 
Infobox OKVirheellinen NIMI-arvo: 
Cambridge on Kanadassa Ontario provinssissa sijaitseva kaupunki, jonka väkiluku on noin 130 000 (2016). Se sijaitsee Grand- ja Speedjoen yhtymäkohdassa, noin 55 km Hamiltonista luoteeseen. Kaupunki on osa runsaan 520 000 asukkaan Kitchener–Cambridge–Waterloo -metropolialuetta.
Cambridgen kaupunki muodostettiin vuonna 1973 yhdistämällä Galtin, Hespelerin ja Prestonin kaupungit. Uuteen kaupunkiin liitettiin myös osia Waterloosta ja North Dumfriesista. Prestonin nimi oli ennen vuotta 1834 Cambridge Mills englantilaisen Cambridgen mukaan. Tästä johdettiin kaupungin uusi nimi.
Kaupungin talous pohjautuu erilaiseen valmistavaan teollisuuteen: kaupungissa valmistetaan autoja, tekstiilejä, muoveja, elintarvikkeita sekä teknisen alan tuotteita. Kaupungissa on Conestoga Collegen kampus. Siellä järjestetään vuorovuosina yhdysvaltalaisen Saginawin kaupungin (Mich.) kanssa Can-Amera-urheilukilpailu, jossa kilpailee amatööriurheilijoita.
Aiheesta muualla

Kuvia tai muita tiedostoja aiheesta Cambridge Wikimedia Commonsissa
Christian Bruun

Christian Bruun (1. marraskuuta 1789 Hamina – 28. tammikuuta 1864 Hamina) oli suomalainen kauppias ja yrittäjä, joka sai kauppaneuvoksen arvonimen.
Bruunin vanhemmat olivat kauppias Carl Bruun ja Elisabeth Fabritia ja puolisot 1812–1816 Maria Elisabet Pasko ja vuodesta 1816 Anna Sophia von Daehn. Jean Bruun oli Christian Bruunin poika toisesta avioliitosta. Bruunin veli oli puolestaan kauppaneuvos Anthon Bruun. Christian Bruun toimi kauppiaana Haminassa, mutta oli myös laivanvarustaja ja tilanomistaja ja omisti useita sahoja Kaakkois-Suomessa. Hän oli Haminan kaupunginvanhimpien puheenjohtaja vuodesta 1824 ja samasta vuodesta Alankomaiden konsuli.  Kauppaneuvoksen arvonimen Bruun sai 1819, 30-vuotiaana.
Carl Georg Rosenberg

Carl (Karl) Georg Rosenberg  (23. huhtikuuta 1828 Sund – 20. marraskuuta 1901 Kaarina) oli suomalainen maanviljelijä, kunnallisneuvos ja valtiopäivämies.
Rosenbergin vanhemmat olivat Matts Mattsson ja Anna Catharina Sviberg ja puolisot Anna Rosenberg ja Hilda Emilia Justin. Rosenberg oli maanviljelijä ja kunnallismies, joka sai ansioistaan kunnallisneuvoksen arvon. Hän oli talonpoikaissäädyssä Ahvenanmaan tuomiokunnan edustaja valtiopäivillä 1888, 1891, 1894 ja 1897. Vuonna 1891 hän oli pankkivaliokunnan jäsen.
Caltanissetta

| Caltanissetta |
| --- | --- |
 Cattedrale di Santa Maria la Nova
 vaakuna
 Caltanissetta
 Koordinaatit: 37°29′19.68″N, 14°02′44.88″E 
Valtio:   Italia
Alue:  Sisilia
Maakunta:  Caltanissetta
Pinta-ala:  
 – Maa:  421,25  km²
Korkeus:  568 (182 - 859)  m
Väkiluku (2015):  63 290 
 – Väestötiheys:  149  as./km²
 
 Kunnan kotisivut 
Infobox OKVirheellinen NIMI-arvo: 
Caltanissetta on kunta Italiassa Sisilian keskiosassa, ja se on Caltanissettan maakunnan pääkaupunki. Asukasluvultaan se on Sisilian yhdeksänneksi väkirikkain.
Nähtävyyksiä

Kaupungin huomattavin nähtävyys on keskusaukion Piazza Garibaldin laidalla oleva Caltanissettan tuomiokirkko (Cattedrale di Santa Maria la Nova). Se on rakennettu 1500- ja 1600-luvuilla. Muita kirkkoja ovat 1600-luvulta peräisin oleva Pyhän Agathan kollegiaalinen kirkko (Chiesa di Sant'Agata al Collegio), sekä hieman sivummalla kaupungin keskustasta sijaitseva 1100-luvulta peräisin oleva luostarikirkko Abbazia di Santo Spirito. Kaupungin ulkopuolella ovat myös Sabucinan ja Gibil Gabibin arkeologiset kohteet.
Pyhän Agathan kollegiaalinen kirkko
Abbazia di Santo Spirito
Sabucinan arkeologinen alue
Aiheesta muualla

Kuvia tai muita tiedostoja aiheesta Caltanissetta Wikimedia Commonsissa
Caltanissettan maakunta
Acquaviva Platani | Bompensiere | Butera | Caltanissetta | Campofranco | Delia | Gela | Marianopoli | Mazzarino | Milena | Montedoro | Mussomeli | Niscemi | Resuttano | Riesi | San Cataldo | Santa Caterina Villarmosa | Serradifalco | Sommatino | Sutera | Vallelunga Pratameno | Villalba
Claudio Nizzi

Claudio Nizzi (s. 9. syyskuuta 1938) on italialainen sarjakuvakirjoittaja. Hän on kirjoittanut tarinoita muun muassa kirjoihin Mister No, Tex Willer sekä Nick Raider.
Nizzi aloitti käsikirjoittajan uransa vuonna 1963 Il Vittorioso -lehdessä.
Brigitte Fossey

| Brigitte Fossey |
| --- | --- |
 Brigitte Fossey César-seremoniassa vuonna 1998.
Henkilötiedot
Syntynyt: 15. kesäkuuta 1946 (ikä 78)
Ammatti:  näyttelijä
Näyttelijä
 Nimikirjoitus
Aiheesta muualla
IMDb 
Elonet
Brigitte Fossey (s. 15. kesäkuuta 1946 Tourcoing) on ranskalainen näyttelijä. Hän esiintyi jo varhain lapsuudessaan René Clément’n elokuvassa Kielletyt leikit (1952).
Fossey on menestyksellä jatkanut uraansa aikuisiälleen; hän on esiintynyt muiden muassa elokuvissa Suuri seikkailu (1967) ja Kvintetti (1979). Hän oli ehdolla César-palkinnon saajaksi vuosina 1977 ja 1978.
Aiheesta muualla

Brigitte Fossey Internet Movie Databasessa. (englanniksi)
Claudio Nunes

Claudio Nunes   (2014)
Claudio Nunes (s. 23. maaliskuuta 1969 Rooma) on italialainen bridgenpelaaja. Hän on bridgen maailmanrankingin kolmonen. Hän pelaa usein yhdessä Fulvio Fantonin kanssa.
Vuonna 2004 Nunes voitti World Team Olympiad -turnauksen joukkuetovereinaan Norberto Bocchi, Giorgio Duboin, Fulvio Fantoni, Lorenzo Lauria ja Alfredo Versace. Hän voitti Bermuda Bowlin vuonna 2005 samalla joukkueella kuin vuotta aikaisemmin. Hän voitti myös World Mind Sports Games -turnauksen vuonna 2008. Joukkueessa pelasi Norberto Bocchin tilalla Antonio Sementa.
Brigitte Helm

| Brigitte Helm |
| --- | --- |

Henkilötiedot
Koko nimi:  Brigitte Eva Gisela Schittenhelm
Syntynyt: 17. maaliskuuta 1906 Berliini
Kuollut: 11. kesäkuuta 1996 (90 vuotta) Ascona
Kansalaisuus:  Saksa
Ammatti:  näyttelijä
Puoliso:  Hugo von Kuenheim
Näyttelijä
Merkittävät roolit:  Maria, Metropolis (1927)
Aiheesta muualla
IMDb 
Elonet
Brigitte Eva Gisela Schittenhelm (taiteilijanimeltään Brigitte Helm; 17. maaliskuuta 1906 Berliini – 11. kesäkuuta 1996 Ascona, Sveitsi) oli saksalainen näyttelijä.
Helm oli mykkäelokuvien tunnetuimpia näyttelijättäriä. Hänet muistetaan parhaiten Marian roolista Fritz Langin mykkäelokuvassa Metropolis (1927). Marian rooli oli hänen ensimmäinen elokuvaroolinsa. Helm oli kuvausten alkaessa 18-vuotias. Helm sai lisäksi pääroolin muun muassa elokuvassa Alraune (1928). Hän muutti natsi-Saksasta Sveitsiin, eikä vanhemmalla iällään antanut elokuvauraansa liittyviä haastatteluja. Helm teki uransa aikaan yli 30 elokuvaa. Häntä harkittiin Frankensteinin morsiamen päärooliin ennen Elsa Lanchesterin valintaa.
Helm meni 1935 naimisiin juutalaissukuisen teollisuusmies Hugo von Kuenheimin kanssa ja he muuttivat pian tämän jälkeen Sveitsiin. He saivat neljä poikaa.
Helm kuoli 90-vuotiaana Sveitsissä 11. kesäkuuta 1996.
Aiheesta muualla

Brigitte Helm Internet Movie Databasessa. (englanniksi)
Claudio Morel Rodríguez

| 0 | 1 | 2 |
| --- | --- | --- |

Henkilötiedot
Koko nimi: Claudio Marcelo Morel Rodríguez
Syntymäaika: 2. helmikuuta 1978 (ikä 46)
Syntymäpaikka: Asunción, Paraguay
Pelipaikka: puolustaja
Pituus: 175 senttimetriä
Junioriseurat
1995–1998: San Lorenzo
Seurat
| Vuodet | Seura | O (M) |
| 1998–2004 2004–2010 2010–2012 2012– | San Lorenzo Boca Juniors Deportivo Independiente | 135 (2) 149 (1) 33 (0) 7 (0) |
Maajoukkue
| 1999–2010 | Paraguay | 34 (0) |
 Seurajoukkueuran tilastot kattavat vain kansalliset sarjat, päivitetty 8. lokakuuta 2012.  Maajoukkueuran tilastot päivitetty 10. tammikuuta 2019.
Claudio Marcelo Morel Rodríguez (s. 2. helmikuuta 1978 Asunción, Paraguay) on paraguaylainen jalkapalloilija. Hän on edustanut kotimaansa seurojen lisäksi kolmea argentiinalaisseuraa sekä espanjalaista  Deportivo de La Coruñaa. Hän on pelipaikaltaan joko keskuspuolustaja tai vasen laitapuolustaja.
Morel Rodríguez on San Lorenzon kasvatti ja nousi seuran edustusjoukkueeseen vuonna 1998. Hän pelasi joukkueessa vuoteen 2004 asti kunnes siirtyi argentiinalaiseen Boca Juniorsiin. Vuodet 2010–2012 hän edusti espanjalaista Deportivo La Coruñaa.
Morel Rodríguez teki ensiesiintymisensä Paraguayn maajoukkueessa vuonna 1999. Hänet valittiin maajoukkueen kokoonpanoon vuoden 2010 MM-kilpailuihin. Hän on pelannut 35 maaottelua, joista viimeisen vuonna 2010.
Bright Fame Pictures

Bright Fame Pictures on suomalainen elokuvien tuotanto- ja levitysyhtiö. Yhtiö on osa vuonna 1984 perustettua Talous-Markka oy:tä.
Elokuvat

Tuotantoyhtiönä Bright Fame Picturesin ensimmäinen kokopitkä elokuva oli Roope Oleniuksen ohjaama Kyrsyä – Tuftland. Elokuva nähtiin 25 kansainvälisellä elokuvafestivaalilla, ja se sai myös rajatun elokuvateateatterilevityksen Yhdysvalloissa ja Kreikassa. Suomessa elokuva sai elokuvateatteriensi-iltansa 6. huhtikuuta 2018.
Vuoden 2019 alussa Bright Fame Pictures aloitti seuraavan elokuvansa tuotannon, joka on taitoluistelumaailmaan sijoittuva jännityselokuva Free Skate.
| Vuosi | Elokuva | Ohjaaja | Tyyppi |
| --- | --- | --- | --- |
| 2024 | (Pri)sons | Esa Jussila | elokuva |
| 2022 | Free Skate | Roope Olenius | elokuva |
| 2018 | Kyrsyä – Tuftland: From Stage to Screen | Janne-Markus Katila, Jari Manninen | dokumentti |
| 2017 | Kyrsyä – Tuftland | Roope Olenius | elokuva |
| 2016 | Valinnan Vaikeus | Pekka Nordlund | lyhytelokuva |
| 2014 | Dia-Cide | Marcus Metsala | lyhytelokuva |
| 2013 | Kaverille Kanssa | Pekka Nordlund | lyhytelokuva |
Aiheesta muualla

Bright Fame Picturesin kotisivut
Bright Fame Pictures Internet Movie Databasessa
Bright Fame Pictures Suomen Elokuvasäätiön sivuilla
Bright Fame Pictures Vimeossa
Charles Anderson Dana

| Charles Anderson Dana |
| --- | --- |
 Charles Anderson Dana
Henkilötiedot
Syntynyt: 1819
Kuollut: 1897 (77–78 vuotta)
Kansalaisuus:  Yhdysvallat
Ammatti:  kirjailija, toimittaja
Kirjailija
Äidinkieli: englanti
Tuotannon kieli: englanti
Aiheesta muualla
Löydä lisää kirjailijoitaKirjallisuuden teemasivulta
Charles Anderson Dana (1819−1897) oli yhdysvaltalainen toimittaja ja kirjailija. Hän otti 1843−1846 osaa Brook farm community -nimisen kommunistisen yhteisön kokeiluihin. Hän oli 1848−1862 vaikutusvaltaisen New-York Tribune -lehden toimittajana. 1863−1865 hän vaikutti sota-asiain apulaissihteerinä paljon presidentti Abraham Lincolniin ja sai muun muassa aikaan, että kenraali Ulysses S. Grantille uskottiin tärkeitä päälliköntehtäviä silloin riehuneessa sisällissodassa. Dana suunnitteli ja julkaisi muutamien muiden kanssa suuren tietosanakirjan New American Cyclopædia (1855−1863; uudistettu painos nimellä The American Cyclopædia, 16 osaa, 1873−1876). Vuonna 1868 hän perusti New Yorkiin Sun-nimisen päivälehden, josta pian tuli yksi Yhdysvaltojen laajimmalle levinneitä lehtiä. Muita hänen julkaisujaan ovat Lincoln and his cabinet (1896) ja muistelmat Recollections (1897).
Aiheesta muualla

Kuvia tai muita tiedostoja aiheesta Charles Anderson Dana Wikimedia Commonsissa
Cadillac STS

| Cadillac STS |
| --- | --- |

Valmistustiedot
Valmistusmaa:   Kiina (SLS)  Venäjä  Yhdysvallat
Valmistaja:  Cadillac
Konserni:  General Motors
Valmistusvuodet:  2004–2011 (Yhdysvallat) 2006–2013 (Kiina)
Korimalli:  4-ovinen sedan
Luokka:  Mid-size
Muotoilija:  Kip Wasenko (2001)
Edeltäjä:  Cadillac Seville
Seuraaja:  Cadillac CTS Cadillac XTS
Cadillac STS (Seville Touring Sedan tai S-Series Touring Sedan) on Cadillacin vuosina 2004–2011 valmistama mid-size-luokan automalli. Kiinassa autoa myytiin nimellä Cadillac SLS vuoteen 2013.
Cadillac STS takaa
Cities XL 2011

| Cities XL 2011 |
| --- | --- |

Kehittäjä:  Focus Home Interactive
Julkaisija:  Focus Home Interactive
Jakelija:  Focus Home Interactive ja Steam
Pelisarja:  Cities XL
Julkaistu:   14. lokakuuta 2010
Lajityyppi:  kaupunginrakennuspeli
Pelimuoto:  yksinpeli
Ikäluokitus:  ESRB: Kaikenikäisille  PEGI 3 
Alusta:  Microsoft Windows
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK : 
Cities XL 2011 on Focus Home Interactiven kehittämä ja julkaisema kaupunginrakennuspeli. Peli julkaistiin Microsoft Windowsille vuonna 2010. Peli pohjautuu Monte Criston aiemmin kehittämään ja julkaisemaan Cities XL -peliin.
Aiheesta muualla

Cities XL 2011 MobyGamesissa (englanniksi)
Pelin virallinen sivusto (Arkistoitu – Internet Archive)
Béarnaisekastike

Béarnaisekastiketta.
Béarnaisekastike eli bearninkastike (ransk. sauce béarnaise) on emulsiokastike.
Se valmistetaan (salottisipulin, valkoviinin, etikan ja sitruunamehun) reduktioliemestä, johon lisätään kananmunan keltuaisia ja voita. Kastike maustetaan tuoreella kirvelillä ja rakuunalla. Jos kirvelin jättää pois ja lisää tomaattisosetta, seos muuntuu choron-kastikkeeksi.
Ensimmäisen kerran kastiketta valmisti keittiömestari Jules Collinet vuonna 1836 ravintolansa Le Pavillon Henri IV avajaisiin. Ravintola oli nimetty kuningas Henrik IV:n mukaan. Kastike sai ilmeisesti nimensä kuninkaan syntymämaakunnan Béarnin mukaan.
Aiheesta muualla

Kuvia tai muita tiedostoja aiheesta Béarnaisekastike Wikimedia Commonsissa
Bærumin moskeijaisku

Islamilainen al-Noor-keskus
Bærumin moskeijaisku oli Norjan Bærumissa 10. elokuuta 2019 tehty aseistettu hyökkäys Islamilaiseen al-Noor-keskukseen. Tekoa käsiteltiin äärioikeistolaisena terrori-iskuna, josta tuomittiin 22-vuotias Philip Manshaus.
Tapahtumat, tausta ja seuraamukset

Manshaus ampui ensin kuoliaaksi 17-vuotiaan Johanne Zhangjia Ihle-Hansenin perheensä kodissa. Tyttö oli kiinalaissyntyinen ja murhaajan isän puolison adoptoima. Manshaus piti Ihle-Hansenia "uhkana valkoiselle rodulle" tämän etnisen taustan johdosta. Ihle-Hansenin murhan jälkeen Manshaus ajoi Islamilaiseen al-Noor-keskukseen ja ampui useita laukauksia, mutta ei onnistunut surmaamaan ketään eikä kukaan haavoittunut vakavasti. 65-vuotias entinen Pakistanin ilmavoimien upseeri Mohammad Rafiq taltutti ampujan ja riisui tämän aseista ennen poliisin saapumista tapahtumapaikalle. Ampuja oli kuitenkin tavoitellut niin monia islaminuskoisia uhreja kuin mahdollista. Hän otti ammuskelusta videokuvaa kypäräkameralla, mutta ei onnistunut lähettämään sitä nettiin. Hyökkäys tehtiin Eid al-Adhan aattona, mutta paikalla oli vain kolme muslimia. Pian Bærumin moskeijaiskun jälkeen Ihle-Hansenin ruumis löydettiin ampujan perheen asunnosta. Manshaus käytti tekovälineinään isänsä kivääriä ja lyhyttä käsiasetta.
Manshaus sai poliisitutkinnan perusteella innoitusta Brenton Tarrantilta, joka murhasi 51 ihmistä Christchurchin moskeijaiskuissa 2019. Manshaus oli vieraillut uusnatsien sivuilla, joilla muun muassa vaadittiin rotusotaa. Hän oli vahvasti maahanmuuttovastainen ja uskoi väestönvaihtoteoriaan. Manshaus haki Pohjoismaisen vastarintaliikkeen jäsenyyttä kesäkuussa 2019 ja tapasi sen jäseniä. Hänen rasisminsa oli huolestuttanut perheenjäseniä ja sosiaalista ympäristöä ennen hyökkäystä. Huoli hänestä ilmoitettiin Norjan poliisin turvallisuuspalvelulle vuonna 2018, mutta toimenpiteisiin ei ryhdytty. Manshausin ajatukset olivat herättäneet huolta ja johtaneet ilmoitukseen koulun johdolle myös maatalousopistossa, jossa hän opiskeli vuosina 2018–2019.
Manshaus ei osoittanut oikeudessa katumusta vaan toi yhä esiin ihailua Christchurchin terroristia kohtaan. Oikeudessa hän myös nimesi Adolf Hitlerin ja Anders Behring Breivikin muiksi esikuvikseen. Lisäksi hän puhui eurooppalaisten kansanmurhasta ja kiisti holokaustin. Muiden kantojensa ohella Manshaus piti homoseksuaalisuutta sairautena. Hän sai oikeuskäsittelyn päätteeksi 21 vuoden vankeustuomion, josta hänet määrättiin istumaan vähintään neljätoista vuotta. Norjan laki mahdollistaa vankeuden jatkamisen niin kauan kuin Manshausin katsotaan olevan vaaraksi yhteiskunnalle. Manshaus määrättiin myös maksamaan yhteensä 100 000 Norjan kruunun verran korvauksia ja oikeuskuluja.
Cambridge Bayn lentoasema

Cambridge Bayn lentoasema (engl. Cambridge Bay Airport) (IATA: YCB, ICAO: CYCB) on lentoasema Kanadan Nunavutin territoriossa noin 3 kilometrä lounaaseen Cambridge Bayn kylästä. Kenttää ylläpitää Nunavutin territorion hallinto. Lentoonlähtöjä ja -laskuja oli vuonna 2008 yhteensä 6 806.
Lentoyhtiöt ja kohteet

| Lentoyhtiö | Kohteet |
| --- | --- |
Canadian North: Gjoa Haven, Kugaaruk, Kugluktuk, Taloyoak, Yellowknife
First Air: Gjoa Haven, Kugaaruk, Kugluktuk, Resolute (kausittainen), Talaoyak, Yellowknife
Aiheesta muualla

Kuvia tai muita tiedostoja aiheesta Cambridge Bayn lentoasema Wikimedia Commonsissa
Carl Gabriel Clouberg

Carl Gabriel Clouberg (15. huhtikuuta 1813 Pori – 12. huhtikuuta 1878 Viipuri) oli suomalainen Viipurissa vaikuttanut kirjakauppias ja kauppaneuvos (1869).
Cloubergin vanhemmat olivat Isak Gabriel Clouberg (1781–1839) ja Maria Kristina Lindblad (1787–1831). Hän oli naimisissa vuodesta 1837 Anna Maria Weberin (1810–1874) kanssa. Hänen poikansa oli Ludvig Gustaf Leonhard Clouberg. Prokuraattori Woldemar Söderhjelm oli Cloubergin vävy.
Satakunnasta kotoisin ollut Clouberg toimi alun perin apteekkarina Viipurissa. Hän osti vuonna 1843 kirjanpainaja Anders Cedervallerin pojan Anders Fredric Cedervallerin vuonna 1839 perustaman kirjakaupan. Cloubergin kirjakauppa Clouberg & Co kustansi myös kirjoja. Clouberg toimi myös rakennusurakoitsijana, tulitikkutehtailijana ja Viipurin säästöpankin esimiehenä.
Aiheesta muualla

Jorma Wilmi: Kauppaneuvos Carl Clouberg (1813–1878). Suomen talouselämän vaikuttajat -verkkojulkaisu (maksullinen). 5.9.2009. Suomalaisen Kirjallisuuden Seura.
Båtvikin rata

| Båtvikin rata> Perustiedot |
| --- | --- |
Reitti:  Kela–Båtvik
Lakkautettu:  2002
Purettu:  2006
Tekniset tiedot
Pituus:  5,3 km
Raiteiden lkm:  1
Raideleveys:  1 524 mm
Båtvikin rata (ruots. Båtviksbanan) oli Suomen rataverkon osuus Kirkkonummen kunnassa. Se erkani Helsinki–Turku-radan eli rantaradan Kelan asemalta ja jatkui rannikolle Kantvikin kylään. Radalla ei ollut väliseisakkeita, ja sillä oli pääosin vain tavaraliikennettä. Se rakennettiin 1940-luvun puolivälissä alueen ollessa osa Neuvostoliitolle vuokrattua Porkkalan tukikohtaa.
Alun perin rata kulki vain Båtvikiin asti, josta oli yksi pistoraide satamalaiturille. Suomen Kaapelitehdas osti vuonna 1956 Båtvikin alueen itselleen. VR alkoi liikennöidä tehdasalueelle vuonna 1959. Myös Suomen Sokeri oli kiinnostunut alueesta, joten se osti sieltä itselleen tontin talvella 1961. Rataa jatkettiin Kantvikiin asti, jossa Suomen Sokeri toimi.
Båtvikin radalle rakennettiin vuonna 1963 sähköistyksen pylväs- ja ajojohtokoerata, jossa kokeiltiin erilaisia ajojohtopylväsvaihtoehtoja rantaradan sähköistystä varten. Ratalinjalla on tältä ajalta jäljellä pari betonista ajojohtopylvästä. Nokia kuljetti 1980-luvulla radalla edustusvieraita Vr1-höyryveturilla ja A41-salonkivaunulla. Nämä ovat museoituna Nokian tehdasalueella katoksessa.
VR Cargo lopetti liikennöinnin Båtvikin radalla maaliskuussa 2002, jolloin myös Kelan liikennepaikka lakkautettiin. Radalla säilyi neuvostoliittolainen kiskotus loppuun saakka. Båtvikin rata ja sen teollisuusraiteet purettiin syksyllä 2006, ja paikalla on jäljellä enää vain ratalinja.
Aiheesta muualla

Vaunut.org: Betoninen ajojohtopylväs Båtvikin radan varrella
Vaunut.org: Kuva Vr1-veturista vuodelta 2006
Vaunut.org: Kuva A41-salonkivaunusta vuodelta 2006
Brigitte Macron

| Brigitte Macron |
| --- | --- |

Ranskan presidentin puoliso
 14. toukokuuta 2017 –  
Henkilötiedot
Syntynyt: 13. huhtikuuta 1953 (ikä 71) Amiens, Ranska
Kansalaisuus:   Ranska
Ammatti:  opettaja
Vanhemmat:  Simone Pujol Jean Trogneux
Puoliso:  André-Louis Auzière (1974–2006) Emmanuel Macron (2007–)
Lapset:  3
Aiheesta muualla
www.elysee.fr/brigitte-macron, www.elysee.fr/en/brigitte-macron ja www.elysee.fr/de/brigitte-macron
Brigitte Marie-Claude Macron (o.s. Trogneux, e. Auzière;  s. 13. huhtikuuta 1953 Amiens) on ranskalainen opettaja ja Ranskan presidentti Emmanuel Macronin puoliso.
Elämä

Brigitte Trogneux syntyi Amiensissa suklaatehtailijoiden lapsena. Hän työskenteli Ranskan kirjallisuuden, latinan ja draaman opettajana ja meni naimisiin pankkiiri André Louis Auzièren kanssa vuonna 1974. He saivat kolme lasta. Pariskunta erosi vuonna 2006. La Providencen lukiossa Trogneux tapasi 1990-luvulla 24 vuotta nuoremman opiskelijan Macronin, jonka kanssa hän meni naimisiin vuonna 2007.
Brigitte Macron luopui työstään vuonna 2015 tukeakseen miestään tämän poliittisella uralla. Häntä on kuvailtu Emmanuel Macronin valmentajaksi ja neuvonantajaksi.
Macron oli elokuussa 2018 valtiovierailulla Suomessa puolisonsa presidentti Emmanuel Macronin kanssa.
Aiheesta muualla

Kuvia tai muita tiedostoja aiheesta Brigitte Macron Wikimedia Commonsissa